คือทำยาคุมหายไป 1เม็ด แล้วกินเม็ดต่อไปแผงเดิม1เม็ด เมื่อเช้านี้ กลัวคุมไม่อยู่เลยซื้อยาคุมฉุกเฉินมากินค่ะ ผลที่ได้ตะป้องกันไหมค่ะ
สวัสดีค่ะ หากทำยาคุมกำเนิดหายไป 1 เม็ด ก็ให้นำเม็ดในลำดับถัดไปมาทานแทนได้เลย แล้ววันต่อๆ ไป ก็ให้ทานเม็ดในลำดับถัดๆ ไป วันละ 1 เม็ดตามเวลาเดิมปกติ ประสิทธิภาพในการป้องกันก็จะยังคงเหมือนเดิม คือจะช่วยป้องกันการตั้งครรภ์ได้มากกว่า 99% ดังนั้น จึงไม่จำเป็นต้องทานยาคุมฉุกเฉินไปแต่อย่างใด และการทานยาคุมในแผงนี้ ก็จะหมดเร็วขึ้นไป 1 วัน แต่ประสิทธิภาพก็ไม่ได้ลดลงไปค่ะแต่หากทำยาหายไป แล้วไม่ได้ทานในวันที่ทำหาย ในวันถัดไป ก็ให้รีบทานเม็ดในลำดับถัดไปที่นึกขึ้นได้ แล้วทานอีก 1 เม็ดในเวลาเดิมปกติ ซึ่งก็จะเท่ากับทานไป 2 เม็ดใน 1 วัน ประสิทธิภาพในการป้องกันการตั้งครรภ์ก็แทบไม่ได้ลดลง และไม่จำเป็นต้องทานยาคุมฉุกเฉินเข้าไปค่ะแต่หากทานไปแล้ว ก็ไม่ได้อันตราย แต่ก็ไม่ได้ช่วยไปเพิ่มประสิทธิภาพ ในการคุมกำเนิดแต่อย่างใด เพราะประสิทธิภาพของยาคุมฉุกเฉินนนั้นน้อยกว่ายาคุมกำเนิดค่ะ